Mary Douglas
Store norske leksikon,Samfunn,Samfunnsfag,Antropologi,Antropologer
Mary Douglas var en britisk antropolog. Hun drev feltarbeid blant lele-folket i den nåværende Demokratiske republikken Kongo i 1949–1950 og i 1953. I senere år arbeidet hun særlig med utgangspunkt i dagligliv i både den vestlige og den ikke-vestlige verden og tok for seg ritualer, symbolske avvik, klassifikasjons- og meningssystemer, sosiale grenser og sammenligning av kosmologier.
Douglas var utdannet ved universitetet i Oxford, fra 1951 tilknyttet dette og University College i London, og i årene 1977–1985 forskningsdirektør ved Russell Sage Foundation, New York. Hun ble æresdoktor ved Universitetet i Oslo i 1997. Utgivelser The Lele of the Kasai (1963)  Natural Symbols: Explorations in Cosmology (1970)  Risk and Culture: An Essay on the Selection of Technological and Environmental Dangers (1982, sammen med A. Wildlavsky).  Rent og urent: en analyse av forestillinger omkring urenhet og tabu (norsk utgave 1997, utgitt på originalspråket i 1966)  Missing Persons: A Critique of the Social Sciences (1998, sammen med Steven Ney)  Collected Works i 12 bind (2003) Les mer i Store norske leksikon antropologi DR Kongos befolkning DR Kongos historie